Odločba Komisije

z dne 30. junija 1998

o spremembi Odločbe 97/296/ES o določitvi seznama tretjih držav, iz katerih je dovoljen uvoz ribiških proizvodov za prehrano ljudi

(notificirano pod dokumentarno številko K(1998) 1849)

(Besedilo velja za EGP)

(98/419/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah, iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 97/34/ES [2], in zlasti člena 2(2) in člena 7 Odločbe,

ker je v Odločbi Komisije 97/296/ES [3], kakor je bila spremenjena z Odločbo 98/148/ES [4], podan seznam tretjih držav, iz katerih je dovoljen uvoz ribiških proizvodov za prehrano ljudi; v delu I seznama je podan seznam tretjih držav, ki so zajete v posebni odločbi, v delu II pa so navedene tiste, ki ustrezajo pogojem iz člena 2(2) Odločbe 95/408/ES;

ker odločbe Komisije 98/420/ES [5], 98/421/ES [6], 98/422/ES [7], 98/423/ES [8] in 98/424/ES [9] določajo posebne pogoje za uvoz ribiških in ribogojnih proizvodov s poreklom iz Nigerije, Gane, Tanzanije, Falklandskih otokov in Maldivov; ker je zato treba Nigerijo, Gano, Tanzanijo, Falklandske otoke in Maldive vključiti v I. del seznama v Prilogi I, ki navaja države in območja, iz katerih je dovoljen uvoz ribiških proizvodov za prehrano ljudi;

ker so Zelenortski otoki, Latvija, Litva, Nikaragva, Benin, Kazahstan, Gvineja Konakri, Papua Nova Gvineja, Malta, Mauritius, Jamajka, Kamerun, Češka republika, Izrael, Hongkong in Uganda dokazale, da izpolnjujejo enakovredne pogoje iz člena 2(2) Odločbe 95/408/ES; ker je torej treba dopolniti seznam tako, da se vključijo navedene države v II. del seznama v Prilogi I;

ker so nekatere države in območja, ki še niso vključena na seznam, ki pa sedaj izvažajo v ES, predložile podatke, da izpolnjujejo pogoje, ki so najmanj enakovredni pogojem Skupnosti; ker so te države in ozemlja navedena v novi Prilogi II, saj se od njih zahteva več podatkov;

ker je treba za to, da bi se izognili motnjam pri uvozu iz tretjih držav, ki so vključene v novo Prilogo II, člen 11(7) Direktive Sveta 91/493/ES [10] še naprej uporabljati v prehodnem obdobju za ribiške proizvode, ki se uvažajo iz držav in območij, vključenih v Prilogo II;

ker mora za tiste države in območja, ki še niso vključena v priloge k tej odločbi, Komisija ovrednotiti, ali so za uvoz ribiških proizvodov v Skupnost uporabljale pogoje, ki so najmanj enakovredni tistim, ki urejajo proizvodnjo in dajanje proizvodov Skupnosti na trg;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 97/296/ES se spremeni kakor sledi:

1. V členih 1 in 2 se navedba "Priloga" nadomesti z navedbo "Priloga I".

2. Točka 1 člena 3 se nadomesti z naslednjo točko:

"1. Ne glede na člen 2 lahko države članice do 31. januarja 1999 še naprej uvažajo ribiške proizvode iz držav in območij, ki so vključena v Prilogo II, v skladu s členom 11(7) Direktive 91/493/EGS."

3. Priloga k Odločbi 97/296/ES se nadomesti s prilogama I in II k tej odločbi.

Člen 2

Ta odločba se uporablja od 1. julija 1998.

Člen 3

Ta odločba je naslovljena na države članice.

V Bruslju, 30. junija 1998

Za Komisijo

Franz Fischler

Član Komisije

[1] UL L 243, 11.10.1995, str. 17.

[2] UL L 13, 16.1.1997, str. 33.

[3] UL L 122, 14.5.1997, str. 21.

[4] UL L 46, 17.2.1998, str. 18.

[5] UL L 190, 4.7.1998, str. 59.

[6] UL L 190, 4.7.1998, str. 66.

[7] UL L 190, 4.7.1998, str. 71.

[8] UL L 190, 4.7.1998, str. 76.

[9] UL L 190, 4.7.1998, str. 81.

[10] UL L 268, 24.9.1991, str. 15.

--------------------------------------------------

PRILOGA I

Seznam držav in območij, iz katerih je dovoljen uvoz ribiških proizvodov v kateri koli obliki, namenjenih za prehrano ljudi

I. Države in območja, ki sodijo v posebno odločbo v skladu z Direktivo Sveta 91/493/ES

ALBANIJA

ARGENTINA

AVSTRALIJA

BANGLADEŠ

BRAZILIJA

KANADA

ČILE

KOLUMBIJA

EKVADOR

FALKLANDSKI OTOKI

FERSKI OTOKI

GAMBIJA

GANA

INDIJA

INDONEZIJA

SLONOKOŠČENA OBALA

JAPONSKA

MADAGASKAR

MALEZIJA

MALDIVI

MAVRETANIJA

MAROKO

NOVA ZELANDIJA

NIGERIJA

PERU

FILIPINI

RUSIJA

SENEGAL

SINGAPUR

JUŽNA AFRIKA

JUŽNA KOREJA

TAJVAN

TANZANIJA

TAJSKA

URUGVAJ

II. Države in območja, ki izpolnjujejo pogoje člena 2(2) Odločbe Sveta 95/408/ES

BELIZE

BENIN

KITAJSKA

KAMERUN

ZELENORTSKI OTOKI

KOSTARIKA

HRVAŠKA

KUBA

ČEŠKA REPUBLIKA

FIDŽI

GRENLANDIJA

GVATEMALA

GVINEJA-KONAKRI

HONDURAS

HONKONG

MADŽARSKA [1]

IZRAEL

JAMAJKA

KAZAHSTAN [2]

LATVIJA

LITVA

MALTA

MAURITIUS

MEHIKA

NAMIBIJA

NIKARAGVA

PAPUA NOVA GVINEJA

PANAMA

POLJSKA

SEJŠELI

SLOVENIJA

SURINAM

ŠVICA

TOGO

TUNIZIJA

TURČIJA

UGANDA

ZDRUŽENE DRŽAVE AMERIKE

VENEZUELA

VIETNAM

[1] Odobreno samo uvoz živih živali, namenjenih prehrani ljudi.

[2] Odobreno samo za uvoz kaviarja.

--------------------------------------------------

PRILOGA II

Seznam držav in območij, iz katerih je uvoz ribiških proizvodov, ki so namenjeni prehrani ljudi, dovoljen do 31. januarja 1999 v skladu s členom 11(7) Direktive 91/493/EGS

ALŽIRIJA

ANGOLA

AZERBAJDŽAN [1]

BAHAMI

BOLGARIJA

KONGO-BRAZZAVILLE

EGIPT

ERITREJA

ESTONIJA

NEKDANJA JUGOSLOVANSKA REPUBLIKA MAKEDONIJA

GABON

GVINEJA BISSAU

IRAN

KENIJA

MOZAMBIK

MJANMAR

ROMUNIJA

SVETA HELENA

SOLOMONSKI OTOKI [2]

ŠRILANKA

SVETA LUCIJA

ZIMBABVE

[1] Odobreno samo za uvoz kaviarja.

[2] Odobreno samo za uvoz iz Solomon Taiyo Limited.

--------------------------------------------------